จีนเปิดตัว STAR MARKET ตลาดหุ้นคล้าย NASDAQ
ธุรกิจเทคโนโลยี ถือเป็นผู้นำในการขับเคลื่อนโลกยุคปัจจุบัน  ซึ่งบริษัทเหล่านี้ มักจะไปจดทะเบียนซื้อขายหุ้นกันที่ตลาดหลักทรัพย์ NASDAQ ประเทศสหรัฐอเมริกา  แต่ตอนนี้ อาจจะไม่เป็นอย่างนั้นเสมอไป..  เพราะประเทศจีนได้เปิดตลาดหุ้นแห่งใหม่ขึ้นมา เพื่อเป็นสถานที่ระดมทุนให้กับบริษัทเทคโนโลยีของตัวเองบ้าง  เรื่องนี้มีที่มาอย่างไร ลงทุนแมนจะเล่าให้ฟัง
25 ก.ค. 2562

จีนเปิดตัว STAR MARKET ตลาดหุ้นคล้าย NASDAQ / โดย ลงทุนแมน
ธุรกิจเทคโนโลยี ถือเป็นผู้นำในการขับเคลื่อนโลกยุคปัจจุบัน
ซึ่งบริษัทเหล่านี้ มักจะไปจดทะเบียนซื้อขายหุ้นกันที่ตลาดหลักทรัพย์ NASDAQ ประเทศสหรัฐอเมริกา
แต่ตอนนี้ อาจจะไม่เป็นอย่างนั้นเสมอไป..
เพราะประเทศจีนได้เปิดตลาดหุ้นแห่งใหม่ขึ้นมา เพื่อเป็นสถานที่ระดมทุนให้กับบริษัทเทคโนโลยีของตัวเองบ้าง
เรื่องนี้มีที่มาอย่างไร ลงทุนแมนจะเล่าให้ฟัง
NASDAQ เป็นดัชนีที่ถูกมองว่าเป็นตัวแทนของหุ้นกลุ่มธุรกิจเทคโนโลยี
เนื่องจากในอดีต บริษัทที่มีทรัพย์สินที่มีตัวตน ต่ำกว่าเกณฑ์ของตลาดหลักทรัพย์นิวยอร์ก ซึ่งส่วนใหญ่ทำธุรกิจด้านเทคโนโลยี จะมาจดทะเบียนที่ตลาดนี้แทน
ปัจจุบัน NASDAQ มีหุ้นอยู่ราว 3,900 บริษัท มูลค่ารวม 308 ล้านล้านบาท
หากพูดถึงตัวอย่างบริษัทในตลาดนี้ ทุกคนคงรู้จักกันดี ไม่ว่าจะเป็น 
Microsoft, Apple, Amazon, Alphabet, Facebook, Netflix
แต่ทราบหรือไม่ว่า บริษัทเทคโนโลยีจากประเทศอื่น ก็มาระดมทุนที่ NASDAQ เหมือนกัน รวมถึงบริษัทจากประเทศจีนด้วย เช่น
 มูลค่าตลาด 1.4 ล้านล้านบาท
Baidu มูลค่าตลาด 1.2 ล้านล้านบาท
iQIYI มูลค่าตลาด 4.3 แสนล้านบาท
Weibo มูลค่าตลาด 2.8 แสนล้านบาท
Luckin Coffee มูลค่าตลาด 1.7 แสนล้านบาท
อย่างไรก็ตาม ในช่วงที่ผ่านมา ได้เกิดความตึงเครียดขึ้น กรณีสงครามการค้าระหว่างสหรัฐอเมริกาและจีน ที่ได้ลุกลามไปสู่การกีดกันทางเทคโนโลยี
ทำให้บริษัทจีนเริ่มเกิดความกังวลว่า อาจจะมีโอกาสถูกเพิกถอนออกจากตลาดได้ เนื่องจากไม่ทำตามกฎเกณฑ์ที่กำหนดขึ้นใหม่จากเหตุการณ์นี้ เช่น การห้ามทำธุรกิจใดๆ ที่เกี่ยวข้องกับ Huawei
และนอกจากนี้ บริษัทสตาร์ตอัปจีน ก็อาจจะไม่สามารถมาระดมทุนที่ NASDAQ ได้ง่ายเหมือนเดิมอีกต่อไปแล้ว
รัฐบาลจีน จึงจัดตั้งตลาดหลักทรัพย์แห่งใหม่ขึ้นมาในชื่อว่า “STAR MARKET” หรือ หุ้นวิทยาศาสตร์และนวัตกรรมด้านเทคโนโลยี
โดยตลาดนี้ จะเป็นช่องทางการทำ IPO ของธุรกิจเทคโนโลยีประเภทต่างๆ เพื่อเพิ่มศักยภาพ และลดการพึ่งพิงการระดมทุนจากต่างประเทศในระยะยาว
มาถึงตรงนี้ หลายคนอาจสงสัยว่า แล้วทำไมถึงไม่ไปเข้าตลาดหุ้นจีน ที่มีอยู่เดิม?
ตลาดหลักทรัพย์เดิมที่เซี่ยงไฮ้หรือเซินเจิ้นนั้น มีกฎเกณฑ์ที่ไม่เอื้ออำนวยต่อบริษัทเทคโนโลยีสักเท่าไหร่
เพราะว่ายังไม่อนุญาตให้บริษัทที่มีผลประกอบการขาดทุน เข้ามาจดทะเบียนได้ 
รวมทั้งขั้นตอนดำเนินการเพื่อ IPO อาจจะต้องใช้เวลานานหลายเดือนอีกด้วย
การเปิดตลาดขึ้นมาใหม่ เพื่อแก้ไขปัญหาดังกล่าว จึงเป็นทางที่จีนเลือกใช้
STAR MARKET เริ่มเปิดการซื้อขายวันแรกในวันที่ 22 กรกฎาคม 2019
ในตอนนี้ บริษัทกลุ่มแรกจำนวน 25 ราย ได้เข้าจดทะเบียนซื้อขายกับตลาดแล้ว
โดยมีการคาดการณ์ว่ามูลค่าเงินระดมทุนทั้งหมดในปี 2019 จะอยู่ที่ 4.9 แสนล้านบาท
ทั้งนี้ บริษัทที่เข้ามาซื้อขายในตลาด STAR MARKET ทำธุรกิจที่หลากหลาย เช่น การอนุรักษ์พลังงานและสิ่งแวดล้อม, เทคโนโลยีสารสนเทศสมัยใหม่, ชีวภาพและยา ซึ่งล้วนได้รับการตอบรับเป็นอย่างดี
Suzhou HYC Technology บริษัทพัฒนาอุปกรณ์ตรวจสอบภายในโรงงาน เป็นหุ้นตัวแรกที่ได้ทำ IPO และมีนักลงทุนสนใจมาจองซื้อ มากกว่าจำนวนหุ้นที่เสนอขายถึง 335 เท่า
Beiren บริษัทพัฒนาหุ่นยนต์ หรือ Hejian บริษัทผลิตชิป ต่างคาดว่าจะมีมูลค่าไม่ต่ำกว่า 3.4 หมื่นล้านบาท เมื่อเข้าตลาด
และน่าสนใจว่า วันข้างหน้า การระดมทุนใน STAR MARKET จะคึกคักเพียงใด เพราะประเทศจีน มีบริษัทสตาร์ตอัประดับยูนิคอร์นอยู่ถึง 104 ราย ซึ่งก็มีโอกาส IPO ได้ในอนาคต
รวมทั้ง อาจมีการดึงให้บริษัทชื่อดังที่ปัจจุบันอยู่ในตลาด NASDAQ กลับมาซื้อขายที่บ้านเกิดอีกด้วย
เพราะการอยู่ในตลาดภายในประเทศ น่าจะเป็นที่คุ้นเคยของนักลงทุน และส่งผลให้มีมูลค่าตลาดสูงกว่าไปอยู่ต่างประเทศ
เมื่อก่อนเราอาจจะมองว่า 
ความขัดแย้งระหว่างสหรัฐอเมริกาและจีน เป็นเรื่องที่ไกลตัว
แต่ขณะนี้ มันได้ลุกลามไปยังหลายสนามรบแล้ว
จากสงครามการค้า
สู่สงครามเทคโนโลยี
และต่อไป เราอาจจะได้เห็นสงครามตลาดหุ้น ที่แย่งชิงบริษัทให้มาจดทะเบียน..
----------------------
อ่านลงทุนแมนสนุกขึ้น
อ่านในแอป Blockdit
โหลดที่ 
----------------------
References
-
-
-
-
-
-
-